178 



GRAA FLUESNAPPER (Muscicapa cjrisola). Paa Foraars- 

 trækket kommer ikke saa mange flere end Ynglefuglene, paa 

 Efteraarstrækket er den yderst almindelig. Adskillige Par bygger 

 her hvert Aar, men enkelte Aar kan den blive helt borte, saa- 

 ledes staar der 20 Juni 1910: »Graa Fluesnapper har jeg slet 

 ikke set yngle her iaar«. Den kommer ret sent, i Almindelighed 

 først i den anden Trediedel af Maj. 



Hen sidst i Maj begynder Redebygningen; 22 Maj 1913 fandtes 

 Rede med 3 Æg, 24 Maj 1914 havde et Par bygget, samme Dato 

 1915 var den begyndt, 31 Maj 1916 var der 3 Æg i en Rede. 

 Den yngler 2 Gange, og det sidste Kuld Unger flyver ud sidst i 

 Juli eller hen i August. Jeg kender ingen Fugl, der bygger paa 

 saa forskellige Steder som denne, og der er god Lejlighed til at 

 iagttage det her. Den kan bygge i Træer, hvor der fra Stammen 

 springer Kviste frem, som danner Underlag for Reden, eller i en 

 bile Fordybning inde i en Stamme; paa en Brink ved Stranden 

 byggede den paa et lille Fremspring, i Kasser gaar den villigt, 

 baade i Træløberkasse og halvaabne; Bjælkehoveder er et yndet 

 Underlag for dens Rede, og af dem er der nok her paa Sana- 

 toriet; et Aar var en Hvid Vipstjert begyndt al bygge paa et 

 Bjælkehoved, men Fluesnapperen forjog den og byggede selv 

 videre; paa en Bjælke inde i Liggehallen bygger den hvert Aar, 

 og som Fig. 79 og 80 viser, har den bygget bag Ledningerne til det 

 elektriske Lys. I et Espalier opad mit Hus holder den stadig 

 til. Hvad Reden bestaar af, skal siden berettes. 



Naar Ungerne er udfløjne, færdes Familien sammen i nogen 

 Tid, men jeg tror, de her udrugede ret hurtigt drager af Sted. 

 De erstattes imidlertid af Skarer, der kommer trækkende andet 



